પીએસઆઇ તરીકે બઢતી મેળવવા માટેની માગ સાથે હેડકોન્સ્ટેબલ દ્વારા ગુજરાત હાઇકોર્ટમાં અલગ અલગ પિટિશન ફાઇલ કરવામાં આવી હતી. જેમાં આજે હાઇકોર્ટ જજ બીરેન વૈષ્ણવે સરકારને નોટિસ ઇશ્યૂ કરીને તમામ અરજદારોને પીએસઆઇની પરીક્ષામાં ભાગ લેવા દેવા માટેનો વચગાળાનો આદેશ કર્યો છે. અરજદારોએ પિટિશનમાં એવી રજૂઆત કરી હતી કે હેડકોન્સ્ટેબલ અને આસિસ્ટન્ટ સબ ઇન્સ્પેક્ટર (એએસઆઇ) સમકક્ષ પોસ્ટ હોવા છતાંય પ્રમોશન મેળવવા માટે એએસઆઇને અગ્રીમતા મળે છે.